
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 543 


11 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καταστατικό της Ανώνυμης Εταιρείας με την επωνυ¬ 
μία «Ταμείο Ανάπτυξης Νέας Οικονομίας Α.Ε.». 1 

Σύσταση Νομικού Προσώπου στο Δήμο Ναυπλιέων με 
την επωνυμία «Δημοτικό Αθλητικό Κέντρο Ναυπλίου». 2 


ΑΠΟΦΑΣΕΙ Σ 

Αριθ. 13008/8.790 (1) 

Καταστατικό της Ανώνυμης Εταιρείας με την επωνυμία 
«Ταμείο Ανάπτυξης Νέας Οικονομίας Α.Ε.». 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 23 (παρ. 1 εδάφιο ιδ) του Ν. 1558/1998 
«Κυβέρνηση και Κυβερνητικά Όργανα». (Α'/137). 

β) Του άρθρου 28 Ν. 2843/2000 «Σύσταση Ανώνυμης 
Εταιρείας με την επωνυμία «Ταμείο Ανάπτυξης Νέας Οι¬ 
κονομίας Α.Ε.». 

2. Τις διατάξεις του Κ.Ν. 2190/1920 περί Ανωνύμων 
Εταιρειών ως ισχύει. 

3. Το γεγονός ότι προκαλείται δαπάνη στον Κρατικό 
Προϋπολογισμό ίση με 100.000.000 δραχμές γιατο μετο¬ 
χικό κεφάλαιο, αποφασίζουμε: 

Το Καταστατικό της Ανώνυμης Εταιρείας με την επωνυ¬ 
μία «Ταμείο Ανάπτυξης Νέας Οικονομίας Α.Ε.», το οποίο 
αποτελείται από 33 άρθρα, ως ακολουθεί: 

ΚΑΤΑΣΤΑΤΙΚΟ 
ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σύσταση και Επωνυμία 

1. Συνιστάται Ανώνυμη Εταιρεία με την επωνυμία «Τα¬ 
μείο Ανάπτυξης Νέας Οικονομίας Α.Ε.» και διακριτικό τίτ¬ 
λο «ΤΑΝΕΟ Α.Ε.». Γιατις συναλλαγές της με το εξωτερικό 
θα χρησιμοποιείται η επωνυμία σε πιστή μετάφραση σε 
ξένη γλώσσα ή με λατινικά στοιχεία. 


2. Σε όλα τα έντυπα της Εταιρείας θα αναφέρεται, του¬ 
λάχιστον, η επωνυμία της Εταιρείας, η έδρα της, το Μη¬ 
τρώο Ανωνύμων Εταιρειών όπου έχει εγγράφει και ο αριθ¬ 
μός μητρώου της Εταιρείας. Εάν η Εταιρεία είναι υπό εκ¬ 
καθάριση, το γεγονός αυτό πρέπει επίσης ρητά να 
αναφέρεται. 

Άρθρο 2 
Έδρα 

ΈδρατηςΕταιρείαςορίζεταιοΔήμοςΑθηναίων. Η Εται¬ 
ρεία μπορεί να ιδρύει υποκαταστήματα ή πρακτορεία ή 
γραφεία για την εξυπηρέτηση των σκοπών της και σε άλ¬ 
λες πόλεις της Ελλάδας με αποφάσεις του Διοικητικού 
Συμβουλίου, που θα προσδιορίζουν ταυτόχρονα τα καθή¬ 
κοντα, τις αρμοδιότητες, τη δικαιοδοσία τους και γενικά 
τον τρόπο λειτουργίας τους, καθώς επίσης και τα καθή¬ 
κοντα και τις αρμοδιότητες του υπεύθυνου. 

Άρθρο 3 

Σκοπός 

1. Σκοπός της Εταιρείας είναι η χρηματοδότηση εται¬ 
ρειών κεφαλαίου επιχειρηματικών συμμετοχών, οι οποίες 
θα αναλαμβάνουν να επενδύουν σε καινοτόμες επιχειρη¬ 
ματικές δραστηριότητες που βρίσκονται στα πρώτα στά¬ 
δια ανάπτυξης. Η Εταιρεία δύναται να αναπτύσσει οποια¬ 
δήποτε δραστηριότητα σχετική με τον ανωτέρω σκοπό 
και ιδιαίτερα να χρηματοδοτεί εταιρείες κεφαλαίου επι¬ 
χειρηματικών συμμετοχών, οι οποίες θα αναλαμβάνουν 
να επενδύουν σε καινοτόμες επιχειρηματικές δραστηριό¬ 
τητες που βρίσκονται στα πρώτα στάδια ανάπτυξης, κα¬ 
θώς και να ενισχύει πρότυπα προγράμματα ανάπτυξης. 

2. Για την εκπλήρωση του σκοπού της Εταιρείας, η Εται¬ 
ρεία μπορεί να επιχορηγείται από τον Κρατικό Προϋπο¬ 
λογισμό και από τα έσοδα από τις ιδιωτικοποιήσεις καιτην 
εκποίηση άλλων περιουσιακών στοιχείων και την εκχώρη¬ 
ση δικαιωμάτων. 

Άρθρο 4 

Διάρκεια 

Η διάρκεια της Εταιρείας ορίζεται πενήντα (50) έτη και 
αρχίζει από την καταχώριση στο Μητρώο Ανωνύμων Εται¬ 
ρειών από την αρμόδια εποπτεύουσα Αρχή και λήγει την 
αντίστοιχη ημερομηνία του έτους 2051. Η διάρκεια μπορεί 
να συντμηθεί ή παραταθεί με απόφαση της Γενικής Συνέ¬ 
λευσης των μετόχων και τροποποίηση του Καταστατικού. 

ΚΕΦΑΛΑΙΟ II 

ΚΕΦΑΛΑΙΟ, ΜΕΤΟΧΕΣ, ΜΕΤΟΧΟΙ 
Άρθρο 5 

Μετοχικό κεφάλαιο 

Το μετοχικό κεφάλαιο ορίζεται σε δρχ. εκατό εκατομ¬ 
μύρια (100.000.000) και κατανέμεται σε δέκα χιλιάδες 
(10.000) μετοχές ονομαστικής αξίας δρχ. δέκα χιλιάδων 
(10.000) κάθε μιας, αναλαμβάνεται δε και καλύπτεται 
ολόκληρο με καταβολή μετρητών από το Ελληνικό Δημό¬ 
σιο. 

Άρθρο 6 
Μετοχές 

1. Οι μετοχές της Εταιρείας είναι ονομαστικές. 

2. Η μορφή των τίτλων των μετοχών καθορίζεται υπό 
το Διοικητικό Συμβούλιο. Μέχρι την έκδοση των οριστι- 
κώντίτλων, οι μέτοχοι λαμβάνουν προσωρινούς τίτλους, 
οι οποίοι κατόπιν αντικαθίστανται με οριστικούς. Οι τίτ¬ 
λοι των μετοχών, οριστικών ή προσωρινών μπορούν να 
ενσωματώνουν μία ή περισσότερες μετοχές. Οι τίτλοι 
μετοχών, φέρουν αύξοντα αριθμό και την σφραγίδα της 
Εταιρείας, χρονολογούνται και υπογράφονται από τον 
Πρόεδροτου Διοικητικού Συμβουλίου και από ένα μέλος 
του που καθορίζεται γι’ αυτό το σκοπό με απόφαση του 
Διοικητικού Συμβουλίου. Οι οριστικοί τίτλοι μετοχών δυ¬ 
νατόν να φέρουν μερισματαποδείξεις, αριθμημένες κα¬ 
τά αύξοντα αριθμό. Οι υπογραφές στους τίτλους ανω¬ 
νύμων μετοχών δύνανται να τίθενται με σφραγίδα ή λι¬ 
θογραφία. 

3. Σε περίπτωση αντικατάστασηςτωνπαλαιώντίτλων με 
νέους, οι παλιοί τίτλοι πρέπει να καταστρέφονται παρου¬ 
σία του Διοικητικού Συμβουλίου, και να συντάσσεται σχε¬ 
τικό πρωτόκολλο, όπου αναφέρονται ο αριθμός των τίτ¬ 
λων που αντικαθίστανται όπως και η αιτία της αντικατά¬ 
στασης. 

Άρθρο 7 

Αύξηση μετοχικού κεφαλαίου 

1. Κατά την διάρκεια της πρώτης πενταετίας από τη σύ¬ 
σταση της Εταιρείας, η Γενική Συνέλευση των μετόχων 
έχει το δικαίωμα να αυξάνει ολικώς ή μερικώς το μετοχικό 
κεφάλαιο με την έκδοση νέων μετοχών συνολικά μέχρι το 
πενταπλάσιο του αρχικού μετοχικού κεφαλαίου, με από¬ 
φασή της, που λαμβάνεται με την συνήθη απαρτία και την 
απόλυτη πλειοψηφία των ψήφων που εκπροσωπούνται 
σ’αυτήν. 

2. α) Κατά την διάρκεια της πρώτης πενταετίας από την 
σύσταση της Εταιρείας το Διοικητικό Συμβούλιο έχει το 
δικαίωμα με απόφασή του που λαμβάνεται με πλειοψηφία 
των 2/3 τουλάχιστον του συνόλου των μελών του να αυ¬ 
ξάνει το μετοχικό κεφάλαιο της Εταιρείας μερικά ή ολικά 
με την έκδοση νέων μετοχών για ποσό που δεν μπορεί να 
υπερβαίνει το αρχικό μετοχικό κεφάλαιο 

β) Η πιο πάνω εξουσία μπορεί να εκχωρείται στο Διοικη¬ 
τικό Συμβούλιο και με απόφαση της Γενικής Συνέλευσης 
των μετόχων, η οποία υπόκειται στις διατυπώσεις δημο¬ 
σιότητας του άρθρου 7βτου Κ.Ν. 2190/1920, όπως ισχύ¬ 
ει. Στην περίπτωση αυτή, το μετοχικό κεφάλαιο μπορεί να 
αυξάνεται μέχρι το ποσό του κεφαλαίου που είναι κατα¬ 
βεβλημένο κατά την ημερομηνία που χορηγήθηκε στο Δι¬ 
οικητικό Συμβούλιο η εν λόγω εξουσία. 


γ) Οι πιο πάνω εξουσίες του Διοικητικού Συμβουλίου 
μπορούν να ανανεώνονται από την Γ ενική Συνέλευση για 
χρονικό διάστημα που δεν θα υπερβαίνειτη πενταετία για 
κάθε ανανέωση, και η ισχύς τους αρχίζει μετά τη λήξη της 
κάθε πενταετίας. Η απόφαση αυτή της Γενικής Συνέλευ¬ 
σης υπόκειται στις διατυπώσεις δημοσιότητας του άρ¬ 
θρου 7βτου Κ.Ν. 2190/1920, όπως ισχύει. 

3. Η αρμοδιότητα του Διοικητικού Συμβουλίου να αυξά¬ 
νει το μετοχικό κεφάλαιο σύμφωνα με την παρ. 2 του πα¬ 
ρόντος, μπορεί να ασκηθεί παράλληλα με αυτήν της γενι¬ 
κής συνέλευσης κατά την παρ. 1 του παρόντος άρθρου. 

4. Οι αυξήσεις του μετοχικού κεφαλαίου που προβλέ- 
πονται από τις παραγράφους 1 και 2 αυτού του άρθρου, 
δεν αποτελούν τροποποίηση του Καταστατικού. 

5. Κατ’ εξαίρεση των διατάξεων των προηγούμενων πα¬ 
ραγράφων 1 και 2, στην περίπτωση που τα αποθεματικά 
της Εταιρείας υπερβαίνουν το ένα τέταρτο (1/4) του κα¬ 
ταβεβλημένου μετοχικού κεφαλαίου, για την αύξηση του 
μετοχικού κεφαλαίου απαιτείται πάντα απόφαση της Γ ε¬ 
νικής Συνέλευσης και τροποποίηση του άρθρου 5 του πα¬ 
ρόντος. 

6. Η απόφαση του αρμόδιου οργάνου της Εταιρείας για 
αύξηση μετοχικού κεφαλαίου, πρέπει να αναφέρει του¬ 
λάχιστον το ποσό της αύξησης του κεφαλαίου, τον τρό¬ 
πο κάλυψης του ποσού τηο αύξησης, τον αριθμό και το 
είδος των μετοχών που θα εκδοθούν, την ονομαστική 
αξία και την τιμή διάθεσης αυτών και την προθεσμία κά¬ 
λυψης. 

7. Σε περίπτωση αύξησης του μετοχικού κεφαλαίου με 
έκδοση νέων μετοχών, οι μετοχές θα εκδοθούν, κατά την 
κρίση της Γ ενικής Συνέλευσης των μετόχων, στην τιμή 
της ονομαστικής αξίας ή υπέρ το άρτιο αλλά ποτέ κάτω 
από το άρτιο. Η διαφορά που προκύπτει από την έκδοση 
μετοχών υπέρ το άρτιο δεν μπορεί να διατεθεί για πλη¬ 
ρωμή μερισμάτων ή ποσοστών, αλλά διατίθεται για τον 
σχηματισμό ειδικού αποθεματικού. 

8. Μέσα στο πρώτο δίμηνο από την σύσταση της Εται¬ 
ρείας, το Δ.Σ. υποχρεούται να συνέλθει σε ειδική συνε¬ 
δρίαση με μοναδικό θέμα ημερήσιας διάταξης την πιστο¬ 
ποίηση καταβολής ή μη του από το καταστατικό οριζόμε¬ 
νου αρχικού μετοχικού κεφαλαίου. 

9. Σε κάθε περίπτωση αύξησης του μετοχικού κεφαλαί¬ 
ου, η κατά τα ανωτέρω πιστοποίηση της καταβολής ή μη 
αυτού από το Διοικητικό Συμβούλιο πρέπει να γίνεται 
εντός προθεσμίας ενός (1) μηνάς από την λήξη της ορι- 
σθείσας προθεσμίας καταβολής του ποσού της αύξησης. 
Η προθεσμία καταβολής της αύξησης του κεφαλαίου δεν 
μπορεί να ορισθεί μικρότερη του ενός (1) μηνός και μεγα¬ 
λύτερη των τεσσάρων (4) μηνών από την ημέρα λήψης 
της σχετικής απόφασης από το αρμόδιο όργανο της Εται¬ 
ρείας. Στην περίπτωση που η αύξηση του μετοχικού κε¬ 
φαλαίου συνοδεύεται από ανάλογη τροποποίηση του άρ¬ 
θρου 5 του παρόντος, η προθεσμία καταβολής της αύξη¬ 
σης του κεφαλαίου αρχίζει από την ημερομηνία λήψης 
της σχετικής απόφασης από τη Γ ενική Συνέλευση των με¬ 
τόχων, δυνάμενη να παραταθεί από το Διοικητικό Συμ¬ 
βούλιο για έναν (1) ακόμη μήνα. 

10. Μέσα σε είκοσι (20) ημέρες από την λήξη της προ¬ 
θεσμίας των παραγράφων 8 και 9 του παρόντος άρθρου 
η Εταιρεία υποχρεούται να υποβάλει στην Αρμόδια Αρχή 
αντίγραφο του σχετικού πρακτικού συνεδρίασης του Δι- 

οικητικού Συμβουλίου. Αν παρέλθει άπρακτη η προθε¬ 
σμία αυτή στην περίπτωση καταβολής αρχικού κεφαλαί¬ 
ου έχουν εφαρμογή οι διατάξεις του άρθρου 48 παρ. 1 
εδαφ. ατού Κ.Ν. 2190/1920, και στην περίπτωση αύξησης 
του κεφαλαίου ανακαλείται η σχετική εγκριτική απόφαση 
τροποποίησης του καταστατικού. 

11. Η καταβολή των μετρητών για κάλυψη του αρχικού 
μετοχικού κεφαλαίου ή τυχόν αυξήσεων αυτού, καθώς 
και οι καταθέσεις μετόχων με προορισμό τη μελλοντική 
αύξηση του μετοχικού κεφαλαίου, θα πραγματοποιού¬ 
νται υποχρεωτικά με κατάθεση σε ειδικό λογαριασμό επ’ 
ονόματι της Εταιρείας που θα τηρείται σε οποιαδήποτε 
Τράπεζα που λειτουργεί νόμιμα στην Ελλάδα. 

Άρθρο 8 
Μέτοχοι 

1. Κάθε μετοχή δίδει στον κομιστή της δικαίωμα μιας 
ψήφου στην Γενική Συνέλευση των μετόχων. 

2. Οι μετοχές είναι αδιαίρετες απέναντι στην Εταιρεία, η 
οποία δεν αναγνωρίζει παρά μόνο ένα κύριο κάθε μετο¬ 
χής- 

3. Η ευθύνη των μετόχων έναντι τρίτων και έναντι της 
Εταιρείας περιορίζεται στην ονομαστική αξία των μετο¬ 
χών τους. Η ιδιότητα του μετόχου της Εταιρείας συνεπά¬ 
γεται αυτοδικαίως και ανεπιφυλάκτως την πλήρη αποδο¬ 
χή της κείμενης νομοθεσίας επί ανωνύμων εταιριών, του 
παρόντος καταστατικού, όπως και των αποφάσεων της 
Γενικής Συνέλευσης των μετόχων και του Διοικητικού 
Συμβουλίου, που λαμβάνονται σύμφωνα με το Νόμο και 
στα πλαίσια της αρμοδιότητάς τους. 

4. Τα δικαιώματα και οι υποχρεώσεις που απορρέουν 
από κάθε μετοχή ακολουθούν το νόμιμο κομιστή της. Οι 
μέτοχοι ασκούντο δικαιώματα τους, όσο αφορά την διοί¬ 
κηση της Εταιρείας, μέσω της Γενικής Συνέλευσης των 
μετόχων. 

5. Κανένας μέτοχος ή διάδοχός του ή δανειστής του 
δεν μπορεί να προκαλέσει κατάσχεση ή σφράγιση των 
βιβλίων ή οποιοσδήποτε άλλης περιουσίας της Εταιρεί¬ 
ας ή να διενεργήσει εκκαθάριση της Εταιρείας ή διανο¬ 
μή της περιουσίας της ή να επεμβαίνει στην διοίκηση της 
με μέσα άλλα από αυτά που καθορίζει το παρόν κατα¬ 
στατικό. 

ΚΕΦΑΛΑΙΟ III 

Η ΔΙΟΙΚΗΣΗ ΤΗΣ ΕΤΑΙΡΙΑΣ 
Άρθρο 9 

Σύνθεση του Διοικητικού Συμβουλίου 

1. Η Εταιρεία διοικείται από το Διοικητικό Συμβούλιο 
που αποτελείται από πέντε (5) μέλη, που ορίζονται με κοι¬ 
νή απόφαση των Υπουργών Εθνικής Οικονομίας και Οικο¬ 
νομικών στην Εφημερίδα της Κυβερνήσεως. 

2. Η θητεία των μελώντου Διοικητικού Συμβουλίου είναι 
τρία (3) έτη, αρχίζει δε από την ημέρα της δημοσίευσης 
της κοινής απόφασης των Υπουργών Εθνικής Οικονομίας 
και Οικονομικών περί διορισμού τους στην Εφημερίδα 
της Κυβερνήσεως. 

3. Οι ιδιότητες του Προέδρου του Διοικητικού Συμβου¬ 
λίου ή του Αντιπροέδρου καιτουΔιευθύνοντα Συμβούλου 
ή του Γενικού Διευθυντή μπορεί να συμπίπτουν σε ένα και 
το αυτοπρόσωπο. 


Άρθρο 10 

Αντικατάσταση των μελών 

Σε περίπτωση κένωσης θέσης μέλους του Διοικητικού 
Συμβουλίου που οφείλεται σε θάνατο, παραίτηση ή οποι¬ 
αδήποτε άλλη αιτία έκπτωσης από το αξίωμα, όλα τα 
υπόλοιπα μέλη του Διοικητικού Συμβουλίου, εφόσον εί¬ 
ναι τουλάχιστον τρία, αποφασίζουν για την αναπλήρωσή 
του μέχρι τον διορισμό αντικαταστάτη του με κοινή από¬ 
φαση των Υπουργών Εθνικής Οικονομίας και Οικονομι¬ 
κών. 

Άρθρο 11 

Σύγκληση, Συνεδριάσεις και αποφάσεις 
του Διοικητικού Συμβουλίου 

1. Το Διοικητικό Συμβούλιο συνέρχεται στην έδρα της 
Εταιρείας, τακτικώς τουλάχιστον μία (1) φορά το μήνα και 
εκτάκτως όταν κρίνει τούτο σκόπιμο ο Πρόεδρός του, με¬ 
τά από πρόσκληση του Προέδρου, η οποία γνωστοποιεί¬ 
ται στα μέλη του πέντε (5) τουλάχιστον εργάσιμες ημέρες 
πριν από τη συνεδρίαση. Στην πρόσκληση πρέπει απα¬ 
ραίτητα να αναγράφονται με σαφήνεια και τα θέματα της 
ημερήσιας διάταξης, διαφορετικά η λήψη αποφάσεων 
επιτρέπεται μόνον εφόσον παρίστανται ή αντιπροσωπεύ¬ 
ονται όλα τα μέλη του Διοικητικού Συμβουλίου και κανείς 
δεν αντιλέγει στη λήψη αποφάσεων. 

2. Το Διοικητικό Συμβούλιο κατάτηνπρώτη συνεδρίαση 
του. εκλέγει με μυστική ψηφοφορία και με την απόλυτη 
πλειοψηφία των παρόντων τον Πρόεδρο και προαιρετικά 
Αντιπρόεδρο καιΔιευθύνοντα Σύμβουλο. 

Σε περίπτωση που ο Πρόεδρος απουσιάζει ή κωλύεται, 
τον αναπληρώνει ο Αντιπρόεδρος. Σε περίπτωση που 
Αντιπρόεδρος δεν υπάρχει, απουσιάζει ή κωλύεται, τον 
αναπληρώνει, μετά από απόφαση του Διοικητικού Συμ¬ 
βουλίου, ο Διευθύνων Σύμβουλος. Ο τελευταίος μπορεί 
να αναπληρωθεί από σύμβουλο που ορίζεται κάθε φορά 
με απόφαση του Διοικητικού Συμβουλίου. Το Διοικητικό 
Συμβούλιο εκλέγει επίσης τον Γραμματέα του. Σύμβουλο 
ή όχι, και καθορίζει τις αρμοδιότητες των άλλων Συμβού¬ 
λων. 

3. Τη σύγκληση του Διοικητικού Συμβουλίου μπορεί να 
ζητήσουν δύο (2) έκτων μελώντου, με αίτησή τους προς 
τον Πρόεδρο αυτού, ο οποίος υποχρεούται να συγκαλέ- 
σειτο Διοικητικό Συμβούλιο μέσα σε προθεσμία δέκα (10) 
ημερών από την υποβολή της αίτησης. Σε περίπτωση άρ¬ 
νησης του Προέδρου να συγκαλέσει το Διοικητικό Συμ¬ 
βούλιο, μέσα στην παραπάνω προθεσμία ή εκπρόθεσμης 
σύγκλησήςτου, επιτρέπεται στα μέλη που ζήτησαν τη σύ¬ 
γκληση να συγκαλέσουν αυτά το Διοικητικό Συμβούλιο 
μέσα σε προθεσμία πέντε (5) ημερών από τη λήξη του δε¬ 
καημέρου, γνωστοποιώντας τη σχετική πρόσκληση στα 
λοιπά μέλη του Διοικητικού Συμβουλίου. Στην αίτησή 
τους αυτή πρέπει με ποινή απαραδέκτου, να αναφέρονται 
με σαφήνεια και τα θέματα με τα οποία θα ασχοληθεί το 
Διοικητικό Συμβούλιο. 

4. Το Διοικητικό Συμβούλιο βρίσκεται σε απαρτία και συ¬ 
νεδριάζει εγκύρως όταν παρίστανται ή αντιπροσωπεύο¬ 
νται σ’ αυτό οι μισοί πλέον ενός των συμβούλων, εάν δε 
προκύπτει τυχόν κλάσμα τούτο παραλείπεται. Πρέπει 
όμως σε κάθε περίπτωση να παρίστανται αυτοπροσώπως 
τουλάχιστον τρία (3) μέλη. 

5. Οι αποφάσεις του Διοικητικού Συμβουλίου λαμβάνο- 
νται με απόλυτη πλειοψηφία των μελών που παρίστανται 
και αντιπροσωπεύονται, εκτός από την περίπτωση του 
άρθρου 72 του παρόντος καταστατικού. Σε περίπτωση 
ισοψηφίας δεν υπερισχύει η ψήφος του Προέδρου του Δι¬ 
οικητικού Συμβουλίου. 

6. Για τις συζητήσεις και αποφάσεις του Διοικητικού 
Συμβουλίουτηρούνταιπρακτικάτα οποία καταχωρούνται 
στο βιβλίο που υπάρχει για το σκοπό αυτό και υπογράφο¬ 
νται από τον Πρόεδρο ή τον αντιπρόσωπό του και από τα 
μέλη που παρίστανται κατά την συνεδρίαση. Στο βιβλίο 
αυτό καταχωρείται επίσης κατάλογοιτωνπαραστάντωνή 
αντιπροσωπευθέντων κατά την συνεδρίαση μελώντου Δι¬ 
οικητικού Συμβουλίου. Κανένα μέλος δεν μπορεί να αρ- 
νηθεί να υπογράψει τα πρακτικά της συνεδρίασης στην 
οποία έλαβε μέρος, αλλά έχει το δικαίωμα να ζητήσει, και 
ο Πρόεδρος υποχρεούται να καταχωρίσει, ακριβή περί¬ 
ληψη της γνώμης του στα πρακτικά. Τα αντίγραφα των 
πρακτικών που πρόκειται να προσαχθούν ενώπιον του Δι¬ 
καστηρίου ή άλλης Αρχής, επικυρώνονται από τον Πρόε¬ 
δρο ή το νόμιμο αναπληρωτή του, σε περίπτωση απου¬ 
σίας ή κωλύματος του. 

7. Αντίγραφα πρακτικών συνεδριάσεων του Διοικητικού 
Συμβουλίου, για τα οποία υπάρχει υποχρέωση καταχώ- 
ρησής τους στο Μητρώο Ανωνύμων Εταιρειών σύμφωνα 
με το άρθρο 7α του Κ.Ν. 2190/1920, όπως τροποποιημέ¬ 
νος ισχύει, υποβάλλονται στην Αρμόδια Αρχή μέσα σε 
προθεσμία είκοσι (20) ημερών από τη συνεδρίαση του Δι¬ 
οικητικού Συμβουλίου. 

8. Κάθε μέλος του Διοικητικού Συμβουλίου έχει μία μό¬ 
νο ψήφο. Κάθε μέλος μπορεί να αντιπροσωπεύει και να 
ψηφίζει για κάποιο άλλο μέλος που είναι απών, εάν το μέ¬ 
λος αυτό του χορήγησε ειδική εξουσιοδότηση εγγρά- 
φως. Σε καμία περίπτωση, μέλος του Διοικητικού Συμ¬ 
βουλίου δεν μπορεί να έχει περισσότερο από δύο ψή¬ 
φους, συμπεριλαμβανομένης και της δικής του. Η 
αντιπροσώπευση στο Διοικητικό Συμβούλιο δεν μπορεί 
να ανατεθεί σε πρόσωπο που δεν είναι μέλος του. 

Άρθρο 12 

Υποχρεώσεις των μελώντου Διοικητικού Συμβουλίου 

1. Κάθε μέλος συμμετέχει και παρακολουθεί τις συνε¬ 
δριάσεις του Διοικητικού Συμβουλίου. Η για χρονικό διά¬ 
στημα έξι (6) μηνών συνεχής και αδικαιολόγητη απουσία 
μέλους από τις συνεδριάσεις του Διοικητικού Συμβουλί¬ 
ου, λογίζεται παραίτηση, η οποία ισχύει απάτην λήψη από 
το Διοικητικό Συμβούλιο της σχετικής απόφασης που θε¬ 
ωρεί την παραπάνω απουσία αδικαιολόγητη κατά την κρί¬ 
ση του. Η απόφαση αυτή καταχωρείται στο βιβλίο πρακτι¬ 
κών των συνεδριάσεων. 

2. Τα μέλη υποχρεούνταιαυστηρώς να τηρούντο απόρ¬ 
ρητο για θέματα της Εταιρείας των οποίων λαμβάνουν 
γνώση κατά την άσκηση των καθηκόντων τους. 

Άρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο εκπροσωπεί την Εταιρεία δι- 
καστικώς και εξωδίκως και διοικεί την Εταιρεία και διαχει¬ 
ρίζεται όλες τις υποθέσεις και την περιουσία της. Είναι 
αρμόδιο να αποφασίζει για κάθε υπόθεση που αναφέρε- 
ται στην Εταιρεία και στην περιουσία της, συμπεριλαμβα¬ 
νομένων και των συναλλαγών στα πλαίσια του σκοπού και 


της φύσης της Εταιρείας, με εξαίρεση εκείνα τα θέματα 
που σύμφωνα με το νόμο ή αυτό το καταστατικό ανήκουν 
στην αποκλειστική αρμοδιότητα της Γ ενικής Συνέλευσης 
των μετόχων. 

2. Το Διοικητικό Συμβούλιο έχει το δικαίωμα να εκχωρεί 
ολικώς ή μερικώς τις αρμοδιότητές του, που καθορίζο¬ 
νται με απόφασή του, σε οποιοδήποτε από τα μέλη του, 
υπαλλήλους της Εταιρείας ή τρίτους. Πάντως οι αρμο¬ 
διότητες του Διοικητικού Συμβουλίου είναι υπό την επι¬ 
φύλαξη των άρθρων 10, 20, 22, 23 και 23α του Κ.Ν. 
2190/1920, όπως ισχύει. 

3. Με απόφαση του Διοικητικού Συμβουλίου της Εται¬ 
ρείας, δύναται να συσταθεί μία ή περισσότερες επιτρο¬ 
πές από επιστήμονες με εξειδίκευση και εμπειρία στοντο- 
μέα νέας οικονομίας και πρόσωπα καταξιωμένα στον χρη¬ 
ματοπιστωτικό τομέα με έργο: α) την αξιολόγηση 
επενδυτικών προτάσεων και β) την υποβολή προτάσεων 
προς το Διοικητικό Συμβούλιο για τον τρόπο και το ύψος 
των χρηματοδοτήσεων. 

4. Περιορισμοί της εξουσίας του Διοικητικού Συμβουλί¬ 
ου από το καταστατικό ή από απόφαση της Γ ενικής Συνέ¬ 
λευσης των μετόχων, δεν αντιτάσσονται στους καλόπι¬ 
στους τρίτους, ακόμα και αν έχουν υποβληθεί στις διατυ¬ 
πώσεις δημοσιότητας. 

Άρθρο 14 

Αντιπροσώπευση της Εταιρείας 

1. Το Διοικητικό Συμβούλιο μπορεί να εξουσιοδοτεί με 
απόφαση του πρόσωπα τα οποία έγκυρα αναλαμβάνουν 
δεσμεύσεις για λογαριασμό της Εταιρείας. Το Διοικητικό 
Συμβούλιο με εγκύκλιο, κοινοποιεί τέτοιες αποφάσεις 
όπως και δείγμα υπογραφών των εξουσιοδοτημένων 
προσώπων όπου κρίνει αναγκαίο. Τα μέλη του Διοικητι¬ 
κού Συμβουλίου δεν υπέχουν καμία προσωπική ευθύνη 
έναντι των τρίτων και των μετόχων, εκτός από τις περι¬ 
πτώσεις που καθορίζονται στον Νόμο. Ευθύνονται μόνο 
απέναντι στο νομικό πρόσωπο της Εταιρείας στα πλαίσια 
της εντολής που τους ανατέθηκε. Η Γενική Συνέλευση 
των μετόχων είναι η μόνη αρμόδια να εγείρει αγωγή κατά 
των μελών του Διοικητικού Συμβουλίου, για υπέρβαση 
των αρμοδιοτήτων που τους ανατέθηκαν ή για παράβαση 
του νόμου, ή του καταστατικού, σύμφωνα με τα άρθρα 
22α και 22β του Κ.Ν. 2190/1920 όπως τροποποιημένος 
ισχύει. 

4. Εφόσον τηρήθηκαν οι διατυπώσεις δημοσιότητας 
των άρθρων 7α και 7β του Κ.Ν. 2190/1920, όπως τροπο¬ 
ποιημένος ισχύει, για το διορισμό των προσώπων που εκ¬ 
προσωπούν την Εταιρεία, δεν αντιτάσσεται στους τρί¬ 
τους οποιοδήποτε ελάττωμα σχετικά με τον διορισμό των 
προσώπων αυτών, εκτός αν η Εταιρεία αποδείξει ότι οι 
τρίτοι γνώριζαν το ελάττωμα. 

Άρθρο 15 

Αποζημίωση μελώντου Διοικητικού Συμβουλίου 

1. Η αποζημίωση που χορηγείται στα μέλη του Διοικητι¬ 
κού Συμβουλίου ορίζεται με κοινή απόφαση των Υπουρ¬ 
γών Εθνικής Οικονομίας και Οικονομικών. 

2. Με την επιφύλαξη της εφαρμογής των διατάξεωντου 
άρθρου 23απαρ. 1,3 και4του Κ.Ν. 2190/1920, όπως ισχύ¬ 
ει, οποιεσδήποτε συμβάσεις της Εταιρείας, συμπεριλαμ¬ 
βανομένων και συμβάσεων εργασίας, με ιδρυτές, μετό¬ 
χους, μέλη του Διοικητικού Συμβουλίου, Γενικούς Διευ- 

θυντές ή Διευθυντές της, συγγενείς τους μέχρι και τρίτου 
βαθμού εξ αίματος ή αγχιστείας συμπεριλαμβανομένων 
συζύγων των παραπάνω, ή με νομικά πρόσωπα στα οποία 
κάποιος μέτοχος της Εταιρείας έχει την πλειοψηφία των 
μετοχών ή την διεύθυνση, είναι άκυρες χωρίς την προη¬ 
γούμενη ειδική έγκριση απάτην Γενική Συνέλευση. 

Άρθρο 16 

Απαγόρευση ανταγωνισμού 

1. Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρείας, να ενεργούν 
κατ’επάγγελμα, χωρίς άδεια της Γενικής Συνέλευσης, για 
δικό τους λογαριασμό ή για λογαριασμό τρίτων, πράξεις 
που υπάγονται σε ένα από τους σκοπούς που επιδιώκει η 
Εταιρεία ή να μετέχουν ως εταίροι σε Εταιρείες που επι¬ 
διώκουν τέτοιους σκοπούς. 

2. Σε περίπτωση παράβασης της παραπάνω διάτα¬ 
ξης, η Εταιρεία έχει δικαίωμα για αποζημίωση, σύμφω¬ 
να με το άρθρο 23 παρ. 2 και 3 του Κ.Ν. 2190/1920, 
όπως ισχύει. 

ΚΕΦΑΛΑΙΟ IV 

ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ 

Άρθρο 17 

Αρμοδιότητες της Γ ενικής Συνέλευσης των μετόχων 

1. Η Γενική Συνέλευση των μετόχων της Εταιρείας είναι 
το ανώτατο όργανο της και αποφασίζει για κάθε υπόθεση 
που αφορά την Εταιρεία. Οι νόμιμες αποφάσεις της είναι 
υποχρεωτικές για όλους τους μετόχους και αυτούς ακό¬ 
μα που απουσιάζουν ή διαφωνούν. 

Η Γ ενική Συνέλευση των μετόχων είναι η μόνη αρμόδια 
να αποφασίζει για: 

α) Τροποποιήσεις του καταστατικού σαν τέτοιες θεω¬ 
ρούνται επίσης η αύξηση ή μείωση του μετοχικού κεφα¬ 
λαίου. Οι αποφάσεις περί τροποποιήσεως του καταστατι¬ 
κού είναι έγκυρες εφόσον δεν απαγορεύονται από ρητή 
διάταξη του καταστατικού. 

β) Με την επιφύλαξη του άρθρου 28 του Ν. 2843/2000 
και του άρθρου 9 του παρόντος καταστατικού εκλογή με¬ 
λών Διοικητικού Συμβουλίου και ελεγκτών. 

γ) Έγκριση των ετησίων οικονομικών καταστάσεων. 

δ) Διανομή των ετησίων κερδών. 

ε) Έκδοση δανείου με ομολογίες. 

στ) Συγχώνευση, διάσπαση, μετατροπή, αναβίωση, πα¬ 
ράταση της διάρκειας ή διάλυση της Εταιρείας. 

ζ) Διορισμό εκκαθαριστών. 

η) Ανάθεση σε ελεγκτικές εταιρείες του περιοδικού 
ελέγχου των επιμέρους τοποθετήσεων της Εταιρείας 

2. Εξαιρούνται από τις διατάξεις της προηγούμενης πα¬ 
ραγράφου αυξήσεις κεφαλαίων που αποφασίζονται από 
το Διοικητικό Συμβούλιο καιτην Γ ενική Συνέλευση των με¬ 
τόχων σύμφωνα με το άρθρο 7 παρ. 1 και 2 του παρόντος 
καθώς και οι επιβαλλόμενες από τις διατάξεις άλλων νό¬ 
μων ή γενόμενες με κεφαλαιοποίηση αποθεματικών. 

Άρθρο 18 

Σύγκληση της Γ ενικής Συνέλευσης των μετόχων 

1. Η Γ ενική Συνέλευση των μετόχων, συγκαλείται από το 
Διοικητικό Συμβούλιο και συνέρχεται τακτικώς στην έδρα 
της Εταιρείας τουλάχιστον μία (1) φορά το χρόνο, πάντα 


μέσα στο πρώτο εξάμηνο από την λήξη κάθε εταιρικής 
χρήσης. Το Διοικητικό Συμβούλιο μπορεί να συγκαλεί σε 
έκτακτη συνεδρίαση την Γ ενική Συνέλευση των μετόχων, 
όταν το κρίνει αναγκαίο. 

2. Το Διοικητικό Συμβούλιο πρέπει να συγκαλεί Γενική 
Συνέλευση των μετόχων μετά από αίτηση των ελεγκτών, 
μέσα σε δέκα (10) ημέρες από την ημέρα που επιδόθηκε 
η αίτηση στον Πρόεδρο του Διοικητικού Συμβουλίου. 
Στην αίτηση πρέπει να προσδιορίζεται το αντικείμενο της 
ημερήσιας διάταξης. 

3. Η πρόσκληση της Γ ενικής Συνέλευσης των μετόχων, 
η οποία περιλαμβάνει τουλάχιστον το οίκημα, την χρονο¬ 
λογία καιτην ώρα της συνεδρίασης, καθώς και τα θέματα 
της ημερήσιας διάταξης με σαφήνεια, τοιχοκολλείται σε 
εμφανή θέση του καταστήματος της Εταιρείας και δημο¬ 
σιεύεται ως εξής: 

(α) Στο τεύχος Ανωνύμων Εταιριών και Εταιριών Περιο¬ 
ρισμένης Ευθύνηςτης Εφημερίδαςτης Κυβέρνησης σύμ¬ 
φωνα με το άρθρο 3 του από 16.1.1930 ΠΔ «περί Δελτίου 
ΑΕ». 

(β) Σε μία ημερήσια πολιτική εφημερίδα, που εκδίδεται 
στην Αθήνα και. κατά την κρίση του Διοικητικού Συμβου¬ 
λίου, έχει ευρύτερη κυκλοφορία σε ολόκληρη τη χώρα και 
επιλέγεται από τις εφημερίδες του άρθρου 3 του Ν.Δ. 
3757/1957, όπως ισχύει. 

(γ) Σε μία ημερήσια οικονομική εφημερίδα από εκείνες 
που: 

(αα) Εκδίδονται έξι (6) ημέρες την εβδομάδα και επί 
τρία (3) χρόνια συνεχώς ως καθαρά οικονομικές εφημε¬ 
ρίδες. 

(ββ) Έχουν κυκλοφορία τουλάχιστον πέντε χιλιάδων 
(5.000) φύλλων την ημέρα καθ’ όλη την τριετία και 

(γγ) Πληρούν τις προϋποθέσεις που καθορίζονται με 
κοινή απόφαση των Υπουργών Εμπορίου και Τύπου και 
ΜΜΕ, προκειμένου για το χαρακτηρισμό εφημερίδας ως 
οικονομικής. 

(δ) Σε μία ημερήσια ή εβδομαδιαία τουλάχιστον εφημε¬ 
ρίδα από εκείνες που εκδίδονται στην έδρα της και σε πε¬ 
ρίπτωση που δεν εκδίδεται εφημερίδα στην περιοχή αυ¬ 
τή, σε μία ημερήσια ή εβδομαδιαία τουλάχιστον εφημερί¬ 
δα από τις εκδιδόμενες στην πρωτεύουσα του νομού στον 
οποίο η Εταιρεία έχει την έδρα της. 

4. Πρόσκληση για σύγκληση γενικής συνέλευσης δεν 
απαιτείται στην περίπτωση κατά την οποία στη συνέλευ¬ 
ση παρίστανται ή αντιπροσωπεύονται μέτοχοι που εκ¬ 
προσωπούν το σύνολο του μετοχικού κεφαλαίου και κα¬ 
νείς από αυτούς δεν αντιλέγει στην πραγματοποίηση της 
και στη λήψη αποφάσεων. 

5. Η Γενική Συνέλευση των μετόχων πρέπει να συγκα- 
λείται 20 τουλάχιστον πλήρεις ημέρες πριν από την ορι¬ 
ζόμενη για την συνεδρίασή της ημέρα. Στην προθεσμία 
αυτή συνυπολογίζονται και οι μη εργάσιμες ημέρες. Η δη¬ 
μοσίευση στο τεύχος Ανωνύμων Εταιριών και Εταιρειών 
Περιορισμένης Ευθύνης της Εφημερίδας της Κυβέρνη¬ 
σης γίνεται πριν 10 τουλάχιστον πλήρεις ημέρες και πριν 
από 20 τουλάχιστον πλήρεις ημέρες στις υπόλοιπες εφη¬ 
μερίδες. 

6. Η ημέρα δημοσίευσης της πρόσκλησης της Γενικής 
Συνέλευσης των μετόχων και η ημέρα της συνεδρίασης 
της δεν υπολογίζονται. 

7. Η Εταιρεία υποχρεούται να υποβάλει στην αρμόδια 
εποπτεύουσα αρχή είκοσι (20) τουλάχιστον πλήρεις ημέ¬ 
ρες πριν από κάθε Γενική Συνέλευση των μετόχων επικυ¬ 
ρωμένο αντίγραφο της ημερήσιας διάταξης αυτής, με 
επεξηγηματική έκθεση των θεμάτων που αναγράφονται 
σε αυτήν, και ένα αντίγραφο των φύλλων των εφη μερίδων 
στις οποίες δημοσιεύθηκε η πρόσκληση σύμφωνα με τα 
οριζόμενα στην παρ. 3 του παρόντος άρθρου. 

Άρθρο 19 

Υποχρεώσεις των μελών 
του Διοικητικού Συμβουλίου και των μετόχων 
πριν από την Γ ενική Συνέλευση των μετόχων 

1. Δέκα (10) ημέρες πριν από την τακτική Γ ενική Συνέ¬ 
λευση των μετόχων, κάθε μέτοχος μπορεί να πάρει από 
την Εταιρεία αντίγραφα των ετήσιων οικονομικών κατα¬ 
στάσεων μαζί με τις σχετικές εκθέσεις του Διοικητικού 
Συμβουλίου και των ελεγκτών. 

2. Το Ελληνικό Δημόσιο εκπροσωπείται στην Γ ενική Συ¬ 
νέλευση των μετόχων από τους Υπουργούς Εθνικής Οι¬ 
κονομίας και Οικονομικών ή από εξουσιοδοτημένο από 
αυτούς πρόσωπο. 

Άρθρο 20 

Συνεδριάσεις και αποφάσεις 
της Γ ενικής Συνέλευσης των μετόχων. 

1.- Η Γ ενική Συνέλευση των μετόχων βρίσκεται σε απαρ¬ 
τία και συνεδριάζει εγκύ ρως για τα θέματα της ημερήσιας 
διάταξης όταν παρίστανται ή αντιπροσωπεύονται σ’αυτή 
μέτοχοι εκπροσωπούντες τουλάχιστον το εν πέμπτον 
(1/5) του καταβεβλημένου μετοχικού κεφαλαίου. 

Άρθρο 21 

Η διαδικασία στη Γ ενική Συνέλευση των μετόχων. 

1. - Στην Γενική Συνέλευση των μετόχων προεδρεύει 
προσωρινά ο Πρόεδρος του Διοικητικού Συμβουλίου, ή 
σε περίπτωση απουσίας ή κωλύματος του, ο αναπληρω¬ 
τής του και διορίζει έναν από τους παρόντες ως γραμμα¬ 
τέα. Αφού εγκριθεί ο κατάλογος των μετόχων που έχουν 
δικαίωμα ψήφου, η συνέλευση προχωρεί στην εκλογή του 
Προέδρου της και ενός γραμματέα, που εκτελεί και χρέη 
ψηφολέκτη. 

2. Οι συζητήσεις και οι αποφάσεις της Γ ενικής Συνέλευ¬ 
σης των μετόχων περιορίζονται στα θέματα που αναγρά¬ 
φονται στην ημερήσια διάταξη. Το Διοικητικό Συμβούλιο 
καταρτίζει την ημερήσια διάταξη, η οποία περιέχει τις 
προτάσεις του στην Γενική Συνέλευση των μετόχων, 
όπως και τυχόν προτάσεις των ελεγκτών και των μετόχων 
που εκπροσωπούντο ένα εικοστό (1/20) του καταβεβλη¬ 
μένου μετοχικού κεφαλαίου. 

3. Μετά την έγκριση των ετησίων οικονομικών καταστά¬ 
σεων, η Γ ενική Συνέλευση των μετόχων, αποφαίνεται για 
την απαλλαγή των μελών του Διοικητικού Συμβουλίου και 
των ελεγκτών από κάθε ευθύνη για αποζημίωση. Τέτοια 
απαλλαγή είναι άκυρη στην περίπτωση παραλείψεων που 
υπάρχουν στις ετήσιες οικονομικές καταστάσεις για τις 
οποίες το Διοικητικό Συμβούλιο είναι υπεύθυνο έναντι της 
Εταιρείας, ή ψευδών δηλώσεων που αποκρύπτουν την 
πραγματική κατάσταση της Εταιρείας, σύμφωνα με το 
άρθρο 22α του Κ.Ν. 2190/1920, όπως τροποποιημένος 
ισχύει. 


Άρθρο 22 

Πρακτικά της Γ ενικής Συνέλευσης των μετόχων. 

1. Περίληψη όλων των συζητήσεων και αποφάσεων της 
Γ ενικής Συνέλευσης των μετόχων καταχωρούνται σε ειδι¬ 
κό βιβλίο πρακτικών το οποίο υπογράφεται από τον Πρό¬ 
εδρο και τον Γ ραμματέα της Γ ενικής Συνέλευσης των με¬ 
τόχων. 

2. Στα πρακτικά καταχωρείται κατάλογος των μετόχων 
που ήταν παρόντες ή και αντιπροσωπεύτηκαν στην Γενι¬ 
κή Συνέλευση των μετόχων. 

3. Μετά από αίτηση μετόχου, ο Πρόεδρος της Γενικής 
Συνέλευσης των μετόχων, υποχρεούται να καταχωρήσει 
στα πρακτικά ακριβή περίληψη της γνώμης που εξέφρα- 
σε αυτός. 

4. Αντίγραφα και αποσπάσματα των πρακτικών που 
υποβάλλονται στα Δικαστήρια ή σε άλλες αρχές, επικυ¬ 
ρώνονται από τον Πρόεδρο του Διοικητικού Συμβουλίου 
ή τον αναπληρωτή του. 

ΚΕΦΑΛΑΙΟ V ΕΛΕΓΚΤΕΣ 
Άρθρο 23 Ελεγκτές 

1. Η τακτική Γενική Συνέλευση των μετόχων εκλέγει κά¬ 
θε έτος δύο τακτικούς ελεγκτές και ισάριθμους αναπλη¬ 
ρωματικούς, σύμφωνα με τα οριζόμενα στην 1 του άρ¬ 
θρου 36α του Κ.Ν. 2190/1920 όπως ισχύει, οι οποίοι χρη¬ 
σιμοποιούνται σε περίπτωση κωλύματος των τακτικών, 
για έλεγχο των βιβλίων και λογαριασμών της Εταιρείας 
κάθε εταιρικής χρήσης, καθορίζοντας συγχρόνως και την 
αμοιβή τους. Εναλλακτικά, η τακτική Γ ενική Συνέλευση 
των μετόχων εκλέγει έναν τακτικό ελεγκτή και έναν ανα¬ 
πληρωματικό, εφόσον αυτοί είναι ορκωτοί ελεγκτές κατά 
τους ορισμούς του Ν.Δ. 3329/1955 «Περί συστάσεως Σώ¬ 
ματος Ορκωτών Λογιστών» και σύμφωνα με τις. διατάξεις 
της νομοθεσίας που ισχύουν κάθε φορά. 

2. Μέσα σε πέντε (5) μέρες από την συνεδρίαση της Γ ε¬ 
νικής Συνέλευσης των μετόχων που εξέλεξε τους ελε¬ 
γκτές, η Εταιρεία πρέπει να ανακοινώσει την εκλογή τους. 

Εάν δεν αποποιηθούντην εκλογή τους μέσα σε πέντε (5) 
μέρες από την ανακοίνωση, θεωρούνται ότι την έχουν 
αποδεχτεί και έχουν όλες τις υποχρεώσεις του άρθρου 37 
του Κ.Ν. 2190/1920, όπως τροποποιημένος ισχύει. 

3. Σε περίπτωση που η Εταιρεία υπερβεί τα όρια της 
παρ.6 του άρθρου 42α του Κ.Ν. 2190/1920 όπως τροπο¬ 
ποιημένος ισχύει, ο τακτικός έλεγχος της οικονομικής 
διαχείρισης και των ετησίων λογαριασμών της Εταιρείας, 
όπως και τα υπόλοιπα καθήκοντα των ελεγκτών, ασκού¬ 
νται σύμφωνα με το Νόμο από ένα Ορκωτό Ελεγκτή, που 
επιλέγεται μαζί με έναν αναπληρωτή από την προηγούμε¬ 
νη τακτική Γ ενική Συνέλευση των μετόχων, κατά τους ορι¬ 
σμούς του Ν.Δ. 3329/1955 «Περί συστάσεως Σώματος 
Ορκωτών Λογιστών» και σύμφωνα με τις διατάξεις της νο¬ 
μοθεσίας που ισχύουν κάθε φορά. Ο διορισμός και η για 
οποιοδήποτε λόγο παύση, με στοιχεία ταυτότητας των 
ελεγκτών, υποβάλλεται σε δημοσιότητα κατά τα οριζόμε¬ 
να στα άρθρα 7α και 7β του ίδιου Νόμου. 

4. Οι ελεγκτές κατά την διάρκεια της εταιρικής χρήσης, 
πρέπει να παρακολουθούν την λογιστική και διαχειριστι¬ 
κή κατάσταση της Εταιρείας, έχουν δε το δικαίωμα να 
ελέγχουν οποιοδήποτε βιβλίο, έγγραφο ή λογαριασμό 
της Εταιρείας περιλαμβανομένων των πρακτικών των συ- 
νεδριάσεωντης Γ ενικής Συνέλευσης των μετόχων καιτου 

Διοικητικού Συμβουλίου. Υποχρεούνται να υποβάλλουν 
οποιαδήποτε αναγκαία υπόδειξη στο Διοικητικό Συμβού¬ 
λιο. Σε περίπτωση παράβασης του Νόμου ή του καταστα¬ 
τικού της Εταιρείας, υποβάλλουν αναφορά στην αρμόδια 
εποπτεύουσαΑρχή. Μετά την λήξη της εταιρικής χρήσης, 
ελέγχουν τις ετήσιες οικονομικές καταστάσεις και υπο¬ 
βάλλουν στην τακτική Γενική Συνέλευση των μετόχων έκ¬ 
θεση για το πόρισμα του ελέγχου τους. Οι παραπάνω εί¬ 
ναι υποχρεωμένοι, εάν υπάρχουν αντιρρήσεις για την νο¬ 
μιμότητα του τρόπου κατάρτισης των οικονομικών 
καταστάσεων, να υποβάλλουν στην Γενική Συνέλευση 
των μετόχων εγγράφως τις αντιρρήσεις τους. Η έκθεση 
των ελεγκτών, μετά από εξέταση της ορθότητας και νομι¬ 
μότητας των εγγραφών στα βιβλία της Εταιρείας, πρέπει 
να δηλώνει σαφώς, ότι ο ισολογισμός εμφανίζει την πραγ¬ 
ματική οικονομική κατάσταση της Εταιρείας κατά την λή¬ 
ξη της εταιρικής χρήσης. Οι λογαριασμοί κέρδους και ζη¬ 
μίας πρέπει να περιλαμβάνονται στα αποτελέσματα της 
εταιρικής χρήσης. Οι ελεγκτές πρέπει να αναφέρουν στην 
έκθεση τους α) εάν παρασχέθηκαν σ’ αυτούς οι πληρο¬ 
φορίες τις οποίες είχαν ανάγκη για την εκτέλεση των κα¬ 
θηκόντων τους, β) εάν έλαβαν γνώση του πλήρους απο¬ 
λογισμού των εργασιών των υποκαταστημάτων, εφόσον 
υπάρχουν, γ) εάν, προκειμένου περί βιομηχανικής Εται¬ 
ρείας, τηρείται κανονικά λογαριασμός κόστους παραγω¬ 
γής και δ) εάν επήλθε τροποποίηση στην μέθοδο της απο- 
γραφής σε σχέση με την προηγούμενη χρήση. Επιπλέον 
η έκθεση πρέπει να περιέχει όλα τα στοιχεία που προβλέ¬ 
πουν τα άρθρα 43α παρ. 3 εδαφ.γ’ και παρ. 4 του Κ.Ν. 
2190/1920, όπως τροποποιημένος ισχύει. 

5. Οι ελεγκτές οφείλουν να παρίστανται στην Γενική Συ¬ 
νέλευση των μετόχων και να παρέχουν κάθε πληροφορία, 
σχετική προς τον έλεγχο που ενήργησαν. 

6. Οι ελεγκτές μπορούν πάντα να επανεκλεγούν, όχι 
όμως για περισσότερες από πέντε (5) εταιρικές χρήσεις. 

7. Οι ελεγκτές ευθύνονται για κάθε πταίσμα κατά την 
ενάσκηση των καθηκόντων τους, και είναι υπόχρεοι προς 
αποζημίωση έναντι της Εταιρείας. Η ευθύνη τους αυτή 
δεν μπορεί να αποκλεισθεί ή τροποποιηθεί. Η σχετική 
αξίωση της Εταιρείας υπόκειται σε παραγραφή δύο (2) 
ετών. Τα πρόσωπα που αναφέρονται στο άρθρο 101 του 
Κ.Ν. 2190/1920, όπως τροποποιημένος ισχύει, όπως και 
οι υπάλληλοι της Εταιρείας, οι υπάλληλοι εξηρτημένης 
προς αυτήν Εταιρείας, δημόσιοι υπάλληλοι, υπάλληλοι 
νομικών προσώπων Δημοσίου Δικαίου, τραπεζών και επι¬ 
χειρήσεων κοινής ωφελείας, δεν μπορούν να εκλεγούν 
ως ελεγκτές. 

ΚΕΦΑΛΑΙΟ VI 

ΒΙΒΛΙΑ, ΕΤΗΣΙΟΙ ΛΟΓΑΡΙΑΣΜΟΙ, ΔΙΑΝΟΜΗ ΚΕΡΔΩΝ 

Άρθρο 24 
Βιβλία 

Η Εταιρεία διατηρεί στην έδρα της τα βιβλία που απαι¬ 
τεί ο Νόμος, στην Ελληνική γλώσσα. 

Άρθρο 25 

Ετήσιοι λογαριασμοί (ετήσιες οικονομικές καταστάσεις) 

1. Η εταιρική χρήση αρχίζει την 1η Ιανουάριου και λήγει 
την 31 η Δεκεμβρίου του ιδίου ημερολογιακού έτους. 

2. Κατά το τέλος κάθε εταιρικής χρήσης γίνεται απο- 
γραφή της εταιρικής περιουσίας και, με βάση αυτήν, το 
Διοικητικό Συμβούλιο καταρτίζει, σύμφωνα με το Νόμο, 


τις ετήσιες οικονομικές καταστάσεις («ισολογισμός», λο¬ 
γαριασμός «αποτελέσματα χρήσης», «πίνακας διαθέσε- 
ως αποτελεσμάτων» και το «προσάρτημα»), οι οποίες 
υποβάλλονται στην τακτική Γενική Συνέλευση των μετό¬ 
χων μαζί με την αναγκαία έκθεση διαχείρισης του Διοικη¬ 
τικού Συμβουλίου και την σχετική έκθεση των ελεγκτών. 

3. Οι ετήσιες οικονομικές καταστάσεις της Εταιρείας 
πρέπει να εμφανίζουν με απόλυτη σαφήνεια την πραγμα¬ 
τική εικόνα της περιουσιακής διάρθρωσης, της χρηματο¬ 
οικονομικής θέσης και των αποτελεσμάτων χρήσης της. 
Πρέπει επίσης να καταρτίζονται σύμφωνα με το Νόμο και 
ειδικότερα, σύμφωνα με τα άρθρα 42α. 42β, 42γ, 42δ, 
42ε, 43, 43α,43β, 132 και 133 του Κ.Ν. 2190/1920, όπως 
τροποποιημένος ισχύει. 

4. Για να ληφθεί από την Γ ενική Συνέλευση έγκυρη από¬ 
φαση πάνω στις ετήσιες οικονομικές καταστάσεις που 
έχουν εγκριθεί από το Διοικητικό Συμβούλιο πρέπει να 
έχουν υπογράφει από τρία διαφορετικά πρόσωπα, ήτοι 
από: α) τον Πρόεδρο του Διοικητικού Συμβουλίου ή τον 
αναπληρωτή του, β) τον Διευθύνοντα ή Εντεταλμένο Σύμ¬ 
βουλο και σε περίπτωση που δεν υπάρχει τέτοιος σύμ¬ 
βουλος ή η ιδιότητα του συμπίπτει με εκείνη των ανωτέρω 
προσώπων, από ένα μέλος του Διοικητικού Συμβουλίου 
που ορίζεται από αυτό και γ) τον υπεύθυνο για την διεύ¬ 
θυνση του λογιστηρίου. Οι παραπάνω υποχρεούνται, αν 
διαφωνούν ως προς τον τρόπο κατάρτισής τους από άπο¬ 
ψη νομιμότητας, να εκθέσουν στην Γ ενική Συνέλευση εγ- 
γράφως τις αντιρρήσεις τους. 

5. Το Διοικητικό Συμβούλιο της Εταιρείας οφείλει να δη¬ 
μοσιεύει τον ισολογισμό της Εταιρείας, τον λογαριασμό 
«αποτελέσματα χρήσης» και τον «πίνακα διαθέσεως απο¬ 
τελεσμάτων» (μαζί με το σχετικό πιστοποιητικό ελέγχου, 
αν ο έλεγχος διεξήχθη τυχόν από Ορκωτούς Ελεγκτές) εί¬ 
κοσι (20) τουλάχιστον ημέρες πριν από την συνεδρίαση 
της Γ ενικής Συνέλευσης των μετόχων: 

α) Στο τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβέρνησης, 
σύμφωνα με το άρθρο 7β παρ. 1 εδαφ.β' του Κ.Ν. 
2190/1920, όπως τροποποιημένος ισχύει. 

β) Κατά την κρίση του Διοικητικού Συμβουλίου, σε μία 
ημερήσια πολιτική εφημερίδα που πληροί τις προϋποθέ¬ 
σεις του άρθρου 3 του Ν.Δ. 3757/1957, όπως ισχύει, η 
οποία εκδίδεται στην Αθήνα και έχει ευρύτερη κυκλοφορία 
σε ολόκληρη τη χώρα και σε μία ημερήσια οικονομολογική 
εφημερίδα που πληροί τις προϋποθέσεις του άρθρου 26 
παρ. 2του Κ.Ν. 2190/1920, όπως τροποποιημένος ισχύει. 

γ) Σε μία ημερήσια ή εβδομαδιαία τουλάχιστον εφημε¬ 
ρίδα, από εκείνες που εκδίδονται στην έδρα της και σε πε¬ 
ρίπτωση που δεν εκδίδεται εφημερίδα στην περιοχή αυ¬ 
τή, σε μία ημερήσια ή εβδομαδιαία τουλάχιστον εφημερί¬ 
δα από τις εκδιδόμενες στην πρωτεύουσα του νομού στον 
οποίο η Εταιρεία έχει την έδρα της. 

Η δημοσίευση γίνεται με την μορφή και στην έκταση 
που προβλέπονται από το άρθρο 43 β του παραπάνω Νό¬ 
μου. 

6. Επίσης οι ετήσιες οικονομικές καταστάσεις, αρχικές 
και τροποποιημένες από την Γ ενική Συνέλευση των μετό¬ 
χων και οι σχετικές εκθέσεις του Διοικητικού Συμβουλίου 
και των Ελεγκτών της Εταιρείας, υπόκεινται σε δημοσιό¬ 
τητα σύμφωνα με τα άρθρα 7α και 7β του παραπάνω κω- 
δικοποιημένου νόμου. Ο Ισολογισμός πρέπει να περιέχει 
τα ατομικά στοιχεία των προσώπων που, κατά νόμο, τον 
πιστοποιούν. 

7. Μέσα σε είκοσι (20) ημέρες από την έγκριση των ετη¬ 
σίων οικονομικών καταστάσεων από την τακτική Γενική 
Συνέλευση των μετόχων, αντίγραφο των πρακτικών της 
που προβλέπονται από το άρθρο. 26α παρ. 2 του Κ.Ν. 
2190/1920 και των οικονομικών καταστάσεων που εγκρί- 
θηκαν, υποβάλλονται στην αρμόδια εποπτεύουσα Αρχή. 

Άρθρο 26 
Διανομή κερδών 

1. Τα καθαρά κέρδη της Εταιρείας είναι εκείνα που προ¬ 
κύπτουν μετά την αφαίρεση, από τα ακαθάριστα κέρδη 
που πραγματοποιήθηκαν, κάθε εξόδου, κάθε ζημιάς, των 
αποσβέσεων που προβλέπει ο Νόμος και κάθε άλλου 
εταιρικού βάρους. 

2. Τα καθαρά κέρδη της Εταιρείας θα διανέμονται ως 
εξής: 

α) Ποσό που αντιστοιχεί στα 5% τουλάχιστον των καθα¬ 
ρών κερδών κρατείται για τον σχηματισμό τακτικού απο- 
θεματικού, μέχρι αυτό να φτάσει τουλάχιστον το εν τρίτο 
(1/3) του μετοχικού κεφαλαίου. Στηνπερίπτωση που αυτό 
το αποθεματικό μειωθεί κάτω του ενός τρίτου (1/3) του 
μετοχικού κεφαλαίου η παραπάνω αφαίρεση για τον σχη¬ 
ματισμό τακτικού αποθεματικού επαναλαμβάνεται υπο¬ 
χρεωτικά. 

β) Μέρισμα ίσο με 6% τουλάχιστον του καταβεβλημέ¬ 
νου μετοχικού κεφαλαίου διανέμεται στους μετόχους, 
σύ μφωνα με το άρθρο 45 του Κ. Ν. 2190/1920 όπως ισχύ- 
εικαιτιςδιατάξειςτωνάρθρων3του Α.Ν. 148/1967, όπως 
τροποποιήθηκε από το άρθρο 1 του Ν. 876/1979, το Ν. 
2753/99 και Ν. 2789/2000. 

γ) Με απόφαση της Γ ενικής Συνέλευσης των μετόχων, 
το υπόλοιπο των κερδών, ολικώς ή μερικώς, είτε διανέμε¬ 
ται στους μετόχους σαν πρόσθετο μέρισμα, είτε χρησι¬ 
μοποιείται για τον σχηματισμό έκτακτου αποθεματικού, 
είτε κεφαλαιοποιείται με έκδοση νέων μετοχών που δίδο¬ 
νται στους μετόχους χωρίς πληρωμή, αντίπροσθέτου με¬ 
ρίσματος. 

3. Μετά το τέλος του πρώτου εξαμήνου κάθε εταιρικής 
χρήσης, μπορεί να διανέμεται στους μετόχους προσωρι¬ 
νό μέρισμα, με βάση λογιστική κατάσταση περί της εται¬ 
ρικής περιουσίας που δημοσιεύεται σε ημερήσια πολιτική 
εφημερίδα της Αθήνας με ευρύτερη κυκλοφορία, κατά 
την κρίση του Διοικητικού Συμβουλίου, όπως και στο Τεύ¬ 
χος Ανωνύμων Εταιρειών και Εταιρειών Περιορισμένης 
Ευθύνης της Εφημερίδας της Κυβέρνησης, είκοσι (20) 
ημέρες τουλάχιστον πριν από την ημέρα της διανομής και 
υποβάλλεται στην αρμόδια εποπτεύουσα αρχή. Τα μερί¬ 
σματα που θα διανεμηθούν δεν μπορούν να υπερβαίνουν 
το ήμισυ των καθαρών κερδών που προκύπτουν από την 
σχετική λογιστική κατάσταση. 

4. Οποιαδήποτε διανομή στους μετόχους υπόκειται 
στις διατάξεις των αρθρ. 44α, 45, 46 και 46α του Κ.Ν. 
2190/1920, όπως τροποποιημένος ισχύει. 

ΚΕΦΑΛΑΙΟ VII 

ΔΙΑΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΤΑΙΡΕΙΑΣ 
Άρθρο 27 

Λύση της Εταιρείας 

1. Η Εταιρεία λύεται: 

(α) Με την πάροδο του χρόνου διάρκειάς της, εκτός αν 
με απόφαση της Γ ενικής Συνέλευσης, αποφασισθεί η πα¬ 
ράταση του χρόνου διάρκειάς της. 


(β) Με απόφαση της Γ ενικής Συνέλευσης των μετόχων. 

(γ) Εάν η Εταιρεία κηρυχθεί σε κατάσταση πτώχευσης. 

(δ) Για οποιονδήποτε άλλο προβλεπόμενο στην κείμενη 
νομοθεσία. 

2. Σε περίπτωση που το σύνολο των ιδίων κεφαλαίων 
της Εταιρείας, όπως προσδιορίζονται στο υπόδειγμα ισο¬ 
λογισμού που προβλέπεται από το άρθρο 42γ του Κ.Ν. 
2190/1920, όπως τροποποιημένος ισχύει, γίνει κατώτερο 
από το μισό του μετοχικού κεφαλαίου, το Διοικητικό Συμ¬ 
βούλιο υποχρεούται να συγκαλέσειτην Γενική Συνέλευση 
των μετόχων, μέσα σε έξι (6) μήνες από την λήξη της εται¬ 
ρικής χρήσης, η οποία Γ ενική Συνέλευση των μετόχων θα 
αποφασίσει την λύση της Εταιρείας ή την υιοθέτηση άλ¬ 
λου μέτρου. 

Άρθρο 28 
Εκκαθάριση 

1. Εκτός από την περίπτωση της πτώχευσης, την λύση 
της Εταιρείας ακολουθεί η εκκαθάρισή της. Στην περί¬ 
πτωση του εδαφίου α'της παραγράφου 1 του άρθρου 28 
του παρόντος το Διοικητικό Συμβούλιο εκτελεί χρέη εκ- 
καθαριστή μέχρι να εκλεγούν εκκαθαριστές από την Γ ενι¬ 
κή Συνέλευση των μετόχων. Στην περίπτωση του εδαφίου 
β'της παραγράφου 1 του άρθρου 28 του παρόντος, η Γε¬ 
νική Συνέλευση των μετόχων με την ίδια απόφαση ορίζει 
και τους εκκαθαριστές. 

2. Αφού αποφασιστεί η λύση της Εταιρείας, η Γ ενική Συ¬ 
νέλευση των μετόχων αποφασίζει για τον τρόπο της εκ¬ 
καθάρισης και εκλέγει από δύο έως τρεις εκκαθαριστές, 
καθορίζοντας επίσης τις εξουσίες τους και την αμοιβή 
τους. Ο διορισμός των εκκαθαριστών υποβάλλεται στην 
δημοσιότητα των άρθρων 7α και 7β του Κ.Ν. 2190/1920 
όπως ισχύει. 

3. Οι εκκαθαριστές μόλις αναλάβουν τα καθήκοντά 
τους, κάνουν απογραφή της εταιρικής περιουσίας, συ¬ 
ντάσσουν ισολογισμό, τον δημοσιεύουν σύμφωνα με το 
άρθρο 43β παρ.5 του Κ.Ν. 2190/1920, όπως τροποποιη¬ 
μένος ισχύει και τον υποβάλλουν στην αρμόδια εποπτεύ¬ 
ουσα Αρχή. Τις ίδιες υποχρεώσεις έχουν οι εκκαθαριστές 
και μετά την λήξη της εκκαθάρισης. Επίσης κάθε χρόνο 
δημοσιεύουν τον ισολογισμό, σύμφωνα με το άρθρο 7α 
του Κ.Ν. 2190/1920. όπως τροποποιημένος ισχύει. 

4. Η εκλογή των εκκαθαριστών συνεπάγεται αυτοδίκαια 
την παύση της εξουσίας του Διοικητικού Συμβουλίου. 
Όσον αφορά τους εκκαθαριστές, εφαρμόζονται αναλό- 
γως οι διατάξεις για το Διοικητικό Συμβούλιο. Οι συζητή¬ 
σεις και οι αποφάσεις των εκκαθαριστών καταχωρούνται 
περιληπτικά στο βιβλίο πρακτικών του Διοικητικού Συμ¬ 
βουλίου. 

5. Οι εκκαθαριστές (αποφασίζονται με πλειοψηφία στην 
περίπτωση που είναι τρεις), πρέπει να περατώσουν χωρίς 
καθυστέρηση τις εκκρεμείς υποθέσεις της Εταιρείας, να 
ρευστοποιήσουν, με τον κατά το δυνατόν πιο συμφέρο¬ 
ντα τρόπο, το ενεργητικό της Εταιρείας, να εξοφλήσουν 
το παθητικό της και να εισπράξουν τις απαιτήσεις της. 
Μπορούν δε να ενεργήσουν και νέες πράξεις εφόσον με 
αυτές εξυπηρετούνται η εκκαθάριση καιτο συμφέροντης 
Εταιρείας. Γ ια το σκοπό αυτό η Γ ενική Συνέλευση των με¬ 
τόχων τους παραχωρεί όλα τα δικαιώματα που απαιτού¬ 
νται για την απρόσκοπτη εκτέλεση των καθηκόντων τους. 

Οι εκκαθαριστές επίσης μπορούν να εκποιήσουντα ακί- 

νητα της Εταιρείας, την εταιρική επιχείρηση στο σύνολο 
της, ή κλάδους αυτής, ή μεμονωμένα πάγια στοιχεία της, 
αλλά μετά την πάροδο τεσσάρων (4) μηνών από την λύση 
της. Εντός της προθεσμίας των τεσσάρων (4) μηνών από 
την λύση της Εταιρείας, κάθε μέτοχος ή και δανειστής της 
μπορούν να ζητήσουν από το Μονομελές Πρωτοδικείο 
της έδρας της Εταιρείας, το οποίο δικάζει κατά τα άρθρα 
739 επ. ΚΠολΔ, να καθορίσει την κατώτερη τιμή πώλησης 
των ακινήτων, κλάδων ή τμημάτων ή του συνόλου της 
Εταιρείας, η απόφαση δε αυτή δεσμεύει τους εκκαθαρι- 
στές και δεν υπόκειται σε τακτικά ή έκτακτα ένδικα μέσα. 

6. Μετά το πέρας της εκκαθάρισης, οι εκκαθαριστές κα¬ 
ταρτίζουν τις τελικές οικονομικές καταστάσεις τις οποίες 
δημοσιεύουν στο Τεύχος Ανωνύμων Εταιρειών και Εται¬ 
ρειών Περιορισμένης Ευθύνης της Κυβέρνησης, αποδί¬ 
δουν τις εισφορές των μετόχων και διανέμουν το υπόλοι¬ 
πο προϊόν της εκκαθάρισης της εταιρικής περιουσίας 
στους μετόχους κατά το λόγο της συμμετοχής τους στο 
καταβεβλημένο μετοχικό κεφάλαιο. 

1. Το δικαίωμα της έγκρισης της απόδοσης των λογα¬ 
ριασμών ανήκει στην Γενική Συνέλευση των μετόχων. Κα¬ 
τά την διάρκεια της εκκαθάρισης, η Γενική Συνέλευση των 
μετόχων διατηρεί όλα τα δικαιώματά της και συνέρχεται 
μετά από πρόσκληση των εκκαθαριστών. Κάθε χρόνο 
υποβάλλονται στην Γενική Συνέλευση των μετόχων τα 
αποτελέσματα της εκκαθάρισης, μαζί με έκθεση για τα αί¬ 
τια που παρεμπόδισαν την αποπεράτωσή της. 

8. Κατά την διάρκεια της εκκαθάρισης, οι διατάξεις του 
κεφαλαίου IV του παρόντος τηρούνται προκειμένου για 
την σύγκληση της Γενικής Συνέλευσης των μετόχων. Οι 
εκκαθαριστές έχουν όλες τις εξουσίες που παρέχονται 
από το καταστατικό στο Διοικητικό Συμβούλιο. 

9. Η Γ ενική Συνέλευση των μετόχων που συνέρχεται κα¬ 
τά την διάρκεια της εκκαθάρισης προεδρεύεται προσω¬ 
ρινά από το μέτοχο που έχει καταθέσει το μεγαλύτερο 
αριθμό μετοχών από τους άλλους παρόντες μέτοχους, ο 
οποίος διορίζει έναν από τους παριστάμενους, σαν γραμ¬ 
ματέα του μέχρι την οριστική εκλογή Προέδρου και Γ ραμ- 
ματέα της Γ ενικής Συνέλευσης των μετόχων. 

10. Εάν η Εταιρεία λύθηκε λόγω της παρόδου της διάρ- 
κειάς της ή με απόφαση της Γ ενικής Συνέλευσης των με¬ 
τόχων ή, εάν μετά την κήρυξη της πτώχευσης, επήλθε 
συμβιβασμός ή αποκατάσταση κατά τις διατάξειςτου Νό¬ 
μου που ισχύουν για την πτώχευση, η Εταιρεία μπορεί να 
αναβιώσει με απόφαση της Γενικής Συνέλευσης. Τέτοια 
απόφαση δεν μπορεί να ληφθεί, στην περίπτωση που άρ¬ 
χισε η διανομή της εταιρικής περιουσίας. 

12. Το στάδιο της εκκαθάρισης δεν μπορεί να υπερβεί 
την πενταετία από την ημερομηνία έναρξης της εκκαθά¬ 
ρισης, οπότε και η Εταιρεία διαγράφεται από το μητρώο 
ανωνύμων εταιρειών. Για τη συνέχιση της εκκαθάρισης 
πέραν της πενταετίας απαιτείται ειδική άδεια της Αρμό¬ 
διας Αρχής. Το στάδιο όμως της εκκαθάρισης δεν μπορεί 
σε καμία περίπτωση να υπερβεί την δεκαετία. 

ΚΕΦΑΛΑΙΟ VIII 
ΓΕΝΙΚΕΣ ΔΙΑΤΑΞΕΙΣ 

Άρθρο 29 

Γ ια όσα θέματα δεν ρυθμίζει το παρόν καταστατικό 
ισχύουν οι διατάξεις του Κ.Ν. 2190/1920, όπως τροποποι¬ 
ημένος ισχύει. 


ΚΕΦΑΛΑΙΟ IX 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 30 

Κάλυψη του μετοχικού κεφαλαίου 

1. Το μετοχικό κεφάλαιο, όπως αναφέρεται στο άρθρο 
5 του παρόντος καλύπτεται ολόκληρο από το Ελληνικό 
Δημόσιο με καταβολή δρχ. εκατό εκατομμυρίων 
(100.000.000) τοις μετρητοίς και ανάληψη δέκα χιλιάδων 
(10.000) ονομαστικών μετοχών ονομαστικής αξίας δρχ. 
δέκα χιλιάδες (10.000) εκάστης. 

Το Ελληνικό Δημόσιο έχει την υποχρέωση να καταβάλει 
σε μετρητά ολοσχερώς το αντίτιμο των μετοχών του με 
κατάθεση σε ειδικό λογαριασμό επ’ ονόματιτης Εταιρεί¬ 
ας που θα τηρείται σε οποιαδήποτε Τράπεζα που λει¬ 
τουργεί νόμιμα στην Ελλάδα αμέσως μετά τη νόμιμη σύ¬ 
σταση της Εταιρείας. 

Άρθρο 31 

Σύνθεση πρώτου Διοικητικού Συμβουλίου 

Το πρώτο Διοικητικό Συμβούλιο που διορίσθηκε με την 
υπ’ αρ. 12416/Β 742/10.4.2001 κοινή απόφαση των 
Υπουργών Εθνικής Οικονομίας και Οικονομικών, θα διοι¬ 
κεί την Εταιρεία και αποτελείται από τους: 

1) Δουκίδη Γεώργιο του Ιωάννη, καθηγητή Πανεπιστη¬ 
μίου, που γεννήθηκε στη Ξυλαγανή Κομοτηνής, το έτος 
1958, κάτοικος Εκάλης, Καλλιθέας 9Α, κάτοχος του υπ’ 
αριθ. Ρ 961518 δελτίου αστυνομικής ταυτότητας που εκ- 
δόθηκε από το Α.Τ. Κομοτηνής, Έλληνας υπήκοος. 

2) Σταμπουλτζή Χριστίνα του Ζήση, Δικηγόρο, που γεν¬ 
νήθηκε στη Θεσσαλονίκη, το έτος 1966, κάτοικος Αθη¬ 
νών, Τσάμη Καρατάση 5-7, κάτοχος του υπ’ αριθ. Μ 
396999 δελτίου αστυνομικής ταυτότητας που εκδόθηκε 
από το Α.Τ. Θεσσαλονίκης, Ελληνίδα υπήκοος. 

3) Κιντή Γεώργιο του Παναγιώτη, Δικηγόρο, που γεννή¬ 
θηκε στη Θεσσαλονίκη, το έτος 1967, κάτοικος Αγ. Παρα¬ 
σκευής. Γρηγορίου Αυξεντίου 4, κάτοχος του υπ’ αριθ. Σ 
681762 δελτίου αστυνομικής ταυτότητας που εκδόθηκε 
από το Α.Τ. Αγίας Παρασκευής, Έλληνας υπήκοος. 

4) Μασούρα Κωνσταντίνο του Θεοδώρου, Διευθυντή 
Υπουργείου Εθνικής Οικονομίας, που γεννήθηκε στην Κε- 
χρινιά Αμφιλοχίας, το έτος 1948, κάτοικος Κηφισιάς, Θε¬ 
μιστοκλέους 35, κάτοχος του υπ’ αριθ. Τ 196290 δελτίου 
αστυνομικής ταυτότητας που εκδόθηκε από το Α.Τ. Κηφι¬ 
σιάς. Έλληνας υπήκοος. 

5) Ιωάννου Σπυριδούλατου Χαράλαμπου, Υπάλληλο Γ ε¬ 
νικού Λογιστηρίου του Κράτους, που γεννήθηκε στο Αί¬ 
γιο, το έτος 1956, κάτοικος Κυψέλης, Τενέδου 26, κάτο¬ 
χος του υπ’ αριθ. Τ 509921 δελτίου αστυνομικής ταυτότη¬ 
τας που εκδόθηκε από το Α.Τ. Κυψέλης, Ελληνίδα 
υπήκοοο. 

Άρθρο 32 

Ελεγκτές της πρώτης εταιρικής χρήσης 

Ελεγκτές για την πρώτη εταιρική χρήση διορίζονται: 

Τακτικοί: 

1. Κορωνάκης Σπυρίδων του Δημητρίου, γεννηθείς 
στην Κέρκυρα, το 1946, κάτοικος Αθηνών, Φωκίωνος Νέ- 
γρη 3, άδεια ασκήσεως επαγ/τος Οικονομικού Επιμελη¬ 
τηρίου Ελλάδος (ΘΕΕ) 10991, ΑΔΤ Λ 143276/79, πτυχιού- 
χος ΑΣΟΕΕ, Έλληνας υπήκοος. 




8034 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Καββαδίας Λεωνίδας του Σπυρίδωνος, γεννηθείς 
στην Κέρκυρα, το 1950, κάτοικος Αθηνών, Φωκίωνος Νέ- 
γρη 3, άδεια ασκήσεως επαγ/τος Οικονομικού Επιμελη¬ 
τηρίου Ελλάδος (ΘΕΕ) 10711, ΑΔΤ Μ 012731/81 πτυχιού- 
χος ΑΣΟΕΕ, Έλληνας υπήκοος. 

Αναπληρωματικοί: 

1. Βαρθαλίτης Γεώργιος του Ιωάννη, γεννηθείς στη Σύ¬ 
ρο, το 1953, κάτοικος Αθηνών, Φωκίωνος Νέγρη 3, άδεια 
ασκήσεως επαγ/τος Οικονομικού Επιμελητηρίου Ελλά¬ 
δος (ΟΕΕ) 10251, ΑΔΤ Ρ 132427, πτυχιούχος ΑΒΣΘ, Έλ¬ 
ληνας υπήκοος. 

2. Σιαστάθης Μελέτης του Δημητρίου, γεννηθείς στο 
Γραμματικό Αιτωλοακαρνανίας, το 1952, κάτοικος Αθη¬ 
νών, Φωκίωνος Νέγρη 3, άδεια ασκήσεως επαγ/τος Οικο¬ 
νομικού Επιμελητηρίου Ελλάδος (ΟΕΕ) 12181, ΑΔΤ 
Π583127/90, πτυχιούχος ΑΣΟΕΕ, Έλληνας υπήκοος. 

Άρθρο 33 

Πρώτη εταιρική χρήση 

Η πρώτη εταιρική χρήση αρχίζει την ημέρα της καταχώ¬ 
ρισης από την αρμόδια εποπτεύουσα Αρχή στο Μητρώο 
Ανωνύμων Εταιρειών της διοικητικής απόφασης, για την 
παροχή αδείας σύστασης της Εταιρείας και την έγκριση 
του καταστατικού και λήγει την 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 3424 (2) 

Σύσταση Νομικού Προσώπου στο Δήμο Ναυπλιέων με 

την επωνυμία «Δημοτικό Αθλητικό Κέντρο Ναυπλίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/97 «Διοίκηση, Οργάνωση, Στελέχωση 
της Περιφέρειας, ρυθμίσεις θεμάτων για την τοπική αυ¬ 
τοδιοίκηση και άλλες διατάξεις». 

β) Του άρθρου 14του Ν. 2880/2001 «Πρόγραμμα ΠΟΛΙ¬ 
ΤΕΙΑ για τη μεταρρύθμιση και τον εκσυγχρονισμό της Δη¬ 
μόσιας Διοίκησης και άλλες διατάξεις». 

γ) Του άρθ. 29Ατου Ν. 1558/85 το οποίο προστέθηκε με 
το άρθ. 27 του Ν. 2081/82 και τροποποιήθηκε με το άρθ. 1 
παρ. 20 του Ν. 2469/97. 

δ) Του άρθ. 203 του Δημοτικού και Κοινοτικού Κώδικα 
(Π. Δ/γμα 410/95). 

2. Την αριθ. ΣΤ οικ. 19750/7.9.98 κοινή απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Πολιτισμού. 

3. Τις αριθ. 86, 89/2001 αποφάσεις του Δημοτικού Συμ¬ 
βουλίου Ναυπλιέων περί συστάσεως Νομικού Προσώπου 
Δη μοσίου Δικαίου με την επωνυ μία «ΔΗ Μ ΟΤΙ ΚΟ ΑΘΛΗΤΙ - 
ΚΟ ΚΕΝΤΡΟ ΝΑΥΠΛΙΟΥ», αποφασίζουμε: 

Προσαρμόζουμε τις διατάξεις του άρθρου 203 του 
Δ.Κ.Κ. (Π. Δ/γμα 410/95) τη συστατική πράξη του καταρ- 
γηθέντος Σταδίου με την επωνυμία «ΕΘΝΙΚΟ ΣΤΑΔΙΟ 
ΝΑΥΠΛΙΟΥ» και συνιστούμε στο Δήμο Ναυπλιέων Νομικό 
Πρόσωπο Δημοσίου Δικαίου με την επωνυμία «ΔΗΜΟΤΙ¬ 
ΚΟ ΑΘΛΗΤΙΚΟ ΚΕΝΤΡΟ ΝΑΥΠΛΙΟΥ». 


Άρθρο 1 
Σκοπός 

Σκοπός του Νομικού Προσώπου είναι η προαγωγή, διά¬ 
δοση, υποστήριξη και ανάπτυξη του Σχολικού, Σωματεια¬ 
κού και Μαζικού Αθλητισμού καθώς και η δημιουργία κα¬ 
τάλληλων συνθηκών και προϋποθέσεων για την άθληση 
των δημοτών μας και ιδιαίτερα της νεολαίας. 

Ο παραπάνω σκοπός επιτυγχάνεται 

Α) Με τη δημιουργία νέων αθλητικών εγκαταστάσεων 
και την αναβάθμιση των υφισταμένων χώρων άθλησης 
(Σταδίου, Κλειστού Γυμναστηρίου, Κολυμβητηρίου, ανοι¬ 
κτών γηπέδων και λοιπών αθλητικών εγκαταστάσεων) κα¬ 
θώς και τη διαχείριση όλων των αθλητικών εγκαταστάσε¬ 
ων του Δήμου. 

Β) Με την προμήθεια αθλητικών οργάνων και υλικών 
εξοπλισμού των αθλητικών εγκαταστάσεων. 

Γ) Με τη διεξαγωγή, διοργάνωση ή υποστήριξη αθλητι¬ 
κών συναντήσεων, ψυχαγωγικών, πολιτιστικών, επιστη¬ 
μονικών, συνεδριακών εκδηλώσεων Διεθνούς, Εθνικού, 
Περιφερειακού, Νομαρχιακού και Δημοτικού Επιπέδου. 

Δ) Με την υποστήριξη Προγραμμάτων και Αθλητικών 
Συναντήσεων για άτομα με Ειδικές Ανάγκες. 

Ε) Με τη λειτουργία και διάθεση των Αθλητικών Εγκα¬ 
ταστάσεων αφ’ ενός μεν για τις ανάγκες του Σωματεια¬ 
κού, σχολικού και μαζικού αθλητισμού, αφετέρου δε για 
τις ανάγκες προετοιμασίας και αγώνων επίλεκτων αθλη¬ 
τών και ομάδων Εθνικού και Διεθνούς Επιπέδου. 

Άρθρο 2 
Πόροι 

Πόροι του Νομικού Προσώπου είναι 

Α) Η ετήσια επιχορήγηση του Δήμου η οποία θα είναι 
σύμφωνη με τις διατάξεις της παρ. 6 του άρθ. 14 του 
Ν. 2880/2001. 

Β) Το ποσοστό από εισπράξεις αγώνων ποδοσφαίρου, 
μπάσκετ, βόλευ κ.λπ. που θατελούνται στους χώρουςτου 
Αθλητικού Κέντρου. 

Γ) Τα έσοδα από την παραχώρηση χώρων, εκμίσθωση 
κυλικείων, γραφείων καθώς και τα έσοδα από διάφορες 
εκδηλώσεις, συναυλίες κ.λπ. 

Δ) Οι εισπράξεις από διαφημίσεις στις εγκαταστάσεις 
του Αθλητικού Κέντρου. 

Ε) Οι κάθε είδους εισφορές, χορηγίες, δωρεές, κληρο¬ 
νομιές, κληροδοσίες ή συνδρομές ιδιωτών, οργανισμών, 
σωματείων κ.λπ. 

ΣΤ) Κάθε άλλη νόμιμη πρόσοδος. 

Ζ) Πιστώσεις του άρθρου 25 του Ν. 1828/1989 από το 
ΥΠ. ΕΣ.Δ.Δ.Α. με τις οποίες θα καλύπτονται οι δαπάνες 
λειτουργίας και συντήρησης και μισθοδοσίας του προ¬ 
σωπικού του ως άνω Νομικού Προσώπου καθώς και οι πι¬ 
στώσεις που έχουν προβλεφθεί στον προϋπολογισμό της 
Γ.Γ.ΑΘλητισμού, του Υπουργείου Πολιτισμού για το σκο¬ 
πό αυτό. 

Άρθρο 3 
Περιουσία 

Τα περιουσιακά στοιχεία του Αθλητικού Κέντρου θα εί¬ 
ναι 

Α) Ο χώρος που περικλείει τις εγκαταστάσεις του Αθλη¬ 
τικού Κέντρου και αποτελείται από είκοσι (20) στρέμματα. 

Β) Η κυριότητα και κάθε άλλο εμπράγματο δικαίωμα επί 
κινητών και ακινήτων του Δημοσίου τα οποία χρησιμοποι- 

ούνται από το Νομικό Πρόσωπο για την εκπλήρωση του 
σκοπού του, τα οποία μεταβιβάζονται χωρίς αντάλλαγ¬ 
μα,με την επιφύλαξη των περί κληρονομιών, κληροδο¬ 
σιών και δωρεών διατάξεων (άρθρο 26 Α παρ. 2 του 
Ν. 2880/2001). 


κέντρωσης και Πολιτισμού ύστερα από γνώμη της ΚΕΔΚΕ 
και δημοσιεύεται στην Εφημερίδα της Κυβερνήσεως. Μέ¬ 
χρι τη σύνταξη των νέων κανονισμών λειτουργίας το ανω¬ 
τέρω Νομικό Πρόσωπο θα εξακολουθεί να λειτουργεί με 
τον υφιστάμενο κανονισμό. 


Άρθρο 4 
Διοίκηση 


Άρθρο 8 
Σφραγίδα 


Το Ν.Π.Δ.Δ. θα διοικείται από εννεαμελές (9-μελές) Δι¬ 
οικητικό Συμβούλιο το οποίο θα αποτελείται 

Α) Από το Δήμαρχο ή τον Αντιδήμαρχο ή άλλο μέλος αι¬ 
ρετό ή μη που ορίζεται από το Δήμαρχο ως Πρόεδρο του 
Ν.Π.Δ.Δ. 

Β) Από τέσσερις (4) Δημοτικούς Συμβούλους εκ των 
οποίων ο ένας (1) της μειοψηφίας. 

Γ) Από τέσσερις (4) Δημότες Ναυπλίου. 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 

Το Διοικητικό Συμβούλιο μετά την εκλογή του συγκρο¬ 
τείτε σε Σώμα εκλέγοντας τον Αντιπρόεδρο ο οποίος θα 
αναπληρώνει τον απάντα ή κωλυόμενο Πρόεδρο. 

Άρθρο 5 
Θητεία 

Η θητεία του Διοικητικού Συμβουλίου θα είναι διετής (2- 
ετής). 


Άρθρο 6 
Εκπροσώπηση 

Το Ν.Π.Δ.Δ. εκπροσωπείται δικαστικώς και εξωδίκως 
από τον Πρόεδρο και σε περίπτωση απουσίας του ή λόγω 
κωλύματος από τον Αντιπρόεδρο. 

Άρθρο 7 

Κανονισμός Λειτουργίας 

Με απόφαση του Δημοτικού Συμβουλίου που εγκρίνε- 
ται με απόφαση του Γενικού Γραμματέα της Περιφέρειας 
καθορίζεται κατά τα οριζόμενα στην παρ. 3 του άρθρου 
198 του Π.Δ. 410/95 (Δ.Κ.Κ.) ο Κανονισμός Λειτουργίας 
του ανωτέρω Νομικού Προσώπου με βάση τον πρότυπο 
Κανονισμό Λειτουργίας που εκδίδεται με κοινή απόφαση 
των Υπουργών Εσωτερικών Δημόσιας Διοίκησης και Απο- 


Το Ν.Π.Δ.Δ. έχει σφραγίδα στρογγυλή που στον εσωτε¬ 
ρικό κύκλο φέρει το έμβλημα της Ελληνικής Δημοκρα¬ 
τίας, στο μεσαίο κύκλο τις λέξεις «Δημοτικό Αθλητικό Κέ¬ 
ντρο Ναυπλίου Ν.Αργολίδας» και στον εξωτερικό κύκλο 
τις λέξεις «ΕΛΛΗΝΙΚΗ ΔΗΜΟΚΡΑΤΙΑ». 

Άρθρο 9 
Κατάργηση 

Το Ν.Π.Δ.Δ. καταργείται σύμφωνα με τις διατάξεις του 
άρθρου 201 του Π.Δ.410/95 (Δ.Κ.Κ.) που ισχύουν για τα 
Δημοτικά Ιδρύματα. 

Άρθρο 10 

Έμβλημα 

Το Αθλητικό Κέντρο έχει έμβλημα όμοιο με αυτό του Δή¬ 
μου Ναυπλίου - ΤΡΙΗΡΗΣ. 

Άρθρο 11 
Γ ενικές Διατάξεις 

Για ότι δεν προβλέπεται από την παρούσα ισχύουν οι 
διατάξεις του άρθρου 26 του Ν. 2880/2001 (ΦΕΚ 
9/30.1.2001 τ.Α. και οι όμοιες του ΔΚΚ Π.Δ. 410/95). 

Άρθρο 12 
Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ναυ- 
πλιέων το ύψος της οποίας δεν μπορεί να προσδιοριστεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ναύπλιο, 30 Μαρτίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























